Α4-0261/96

Πρόταση οδηγίας του Συμβουλίου για τροποποίηση της οδηγίας 91/629/ΕΟΚ για τη θέσπιση στοιχειωδών κανόνων για την προστασία των μόσχων (COM(96)0021 - C4- 0133/96 - 96/0029(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τρίτη αιτιολογική σκέψη

>Αρχικό κείμενο>

ότι η εναρμόνιση των κανόνων σχετικά με τις συνθήκες εκτροφής των μόσχων στο πλαίσιο της κοινής οργάνωσης της αγοράς είναι αναγκαία για την εξασφάλιση της ορθολογικής ανάπτυξης της παραγωγής υπό ικανοποιητικές συνθήκες ανταγωνισμού[semigr ] ότι στο πλαίσιο αυτό, είναι επιστημονικά αποδεκτό ότι οι μόσχοι πρέπει να εκτρέφονται σε περιβάλλον που να ανταποκρίνεται στις ανάγκες τους ως ζώα που ζουν σε κοπάδια[semigr ] για το λόγο αυτό, οι μόσχοι πρέπει να εκτρέφονται σε ομάδες[semigr ] ότι οι μόσχοι σε ομαδικό σταβλισμό ή σε ατομικό σταβλισμό χρειάζονται αρκετό χώρο για άσκηση, για να βρίσκονται σε επαφή με άλλα βοοειδή και για τις κανονικές κινήσεις όταν ο μόσχος στέκεται όρθιος ή κατακλίνεται[semigr ]

>Κείμενο μετά την ψηφοφορία στο ΕΚ>

ότι η εναρμόνιση των κανόνων σχετικά με τις συνθήκες εκτροφής των μόσχων στο πλαίσιο της κοινής οργάνωσης της αγοράς είναι αναγκαία για την εξασφάλιση της ορθολογικής ανάπτυξης της παραγωγής υπό ικανοποιητικές συνθήκες ανταγωνισμού[semigr ] ότι στο πλαίσιο αυτό, είναι επιστημονικά αποδεκτό ότι οι μόσχοι πρέπει να εκτρέφονται σε περιβάλλον που να ανταποκρίνεται στις ανάγκες τους ως ζώα που ζουν σε κοπάδια[semigr ] για το λόγο αυτό, οι μόσχοι πρέπει να εκτρέφονται σε ομάδες[semigr ] ότι όμως, από τη σκοπιά της υγείας και της καλής διαβίωσης είναι, σε ορισμένες περιπτώσεις προτιμότερο να διαβιούν απομονωμένοι[semigr ] ότι, οι μόσχοι σε ομαδικό σταβλισμό ή σε ατομικό σταβλισμό χρειάζονται αρκετό χώρο για άσκηση, για να βρίσκονται σε επαφή με άλλα βοοειδή και για τις κανονικές κινήσεις όταν ο μόσχος στέκεται όρθιος ή κατακλίνεται[semigr ]

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι, σύμφωνα με την Δήλωση αριθ. 24 της Συνθήκης για την Ευρωπαϊκή Ένωση, τα ευρωπαϊκά θεσμικά όργανα και τα κράτη μέλη καλούνται να λαμβάνουν πλήρως υπόψη τις διατάξεις που αφορούν την καλή διαβίωση των ζώων όταν εκπονούν και εφαρμόζουν την κοινοτική νομοθεσία[semigr ]

(Τροπολογία 28)

Αιτιολογική σκέψη 5 α (νέα)

>Κείμενο μετά την ψηφοφορία στο ΕΚ>

ότι η μόνιμη κτηνιατρική επιτροπή δεν μπορεί να έχει αποκλειστική αρμοδιότητα όσον αφορά την εξέταση των τροποποιήσεων που θα πρέπει να πραγματοποιηθούν στις διατάξεις του παραρτήματος της οδηγίας 91/629/ΕΟΚ και συγκεκριμένα τις τροποποιήσεις που έχουν σημαντικές οικονομικές συνέπειες στο συγκεκριμένο τομέα, όπως, π.χ., οι τροποποιήσεις των διατάξεων περί διατροφής ή η υποχρέωση μόνιμου εφοδιασμού σε πόσιμο ύδωρ[semigr ]

(Τροπολογίες 4 και 22)

ΑΡΘΡΟ 1, ΠΑΡΑΓΡΑΦΟΣ 1

Άρθρο 3, παράγραφος 3, πρώτο εδάφιο, σημείο α) (οδηγία 91/629/ΕΟΚ)

>Αρχικό κείμενο>

α) κανένας μόσχος δεν περιορίζεται σε ατομικό κλωβό μετά από την ηλικία των 8 εβδομάδων εκτός αν έχει πιστοποιηθεί από κτηνίατρο ότι λόγω της υγείας του ή της συμπεριφοράς του απαιτείται να απομονωθεί με στόχο τη θεραπευτική αγωγή. Το εύρος κάθε ατομικού κλωβού για μόσχο πρέπει να ισούται τουλάχιστον με το ύψος του μόσχου από το ακρώμιο, όταν μετριέται σε όρθια θέση, και το μήκος θα πρέπει να ισούται τουλάχιστον με το μήκος του σώματος του μόσχου, όταν μετριέται από την άκρη της μύτης έως το ουραίο άκρο του ισχιακού σωλήνα πολλαπλασιαζόμενο επί 1,1[semigr ]

>Κείμενο μετά την ψηφοφορία στο ΕΚ>

α) κανένας μόσχος, σε αγέλη άνω των δέκα μόσχων, δεν στεγάζεται σε ατομικό κλωβό μετά από την ηλικία των οκτώ εβδομάδων[semigr ] κατ' εξαίρεση και μετά από πιστοποίηση κτηνιάτρου, είναι ωστόσο δυνατή η στέγαση αριθμού μόσχων σε ατομικούς κλωβούς, για λόγους υγείας ή καλής διαβίωσης, ακόμη και μετά την πλήρη μετατροπή του στάβλου για τον υποχρεωτικό ομαδικό σταβλισμό. Το εύρος κάθε ατομικού κλωβού για μόσχο πρέπει να ισούται τουλάχιστον με το ύψος του μόσχου από το ακρώμιο, όταν μετριέται σε όρθια θέση, και το μήκος θα πρέπει να ισούται τουλάχιστον με το μήκος του σώματος του μόσχου, όταν μετριέται από την άκρη της μύτης έως το ουραίο άκρο του ισχιακού σωλήνα πολλαπλασιαζόμενο επί 1,1[semigr ]

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 1

Άρθρο 3, παράγραφος 3, πρώτο εδάφιο, σημείο βα) (νέο) (οδηγία 91/629/ΕΟΚ)

>Κείμενο μετά την ψηφοφορία στο ΕΚ>

βα) οι μόσχοι θα πρέπει να έχουν πρόσβαση σε στεγνό μέρος για να μπορούν να ξαπλώσουν.

(Τροπολογίες 6 και 12)

ΑΡΘΡΟ 1, ΠΑΡΑΓΡΑΦΟΣ 1

Άρθρο 3, παράγραφος 3, δεύτερο εδάφιο (οδηγία 91/629/ΕΟΚ)

>Αρχικό κείμενο>

Από 1ης Ιανουαρίου 2008 οι διατάξεις του πρώτου εδαφίου εφαρμόζονται σε όλες τις εκμεταλλεύσεις[semigr ]

>Κείμενο μετά την ψηφοφορία στο ΕΚ>

Από 1ης Ιανουαρίου 2008 οι διατάξεις του πρώτου εδαφίου εφαρμόζονται σε όλες τις εκμεταλλεύσεις[semigr ] επίσης, επιχειρήσεις οι οποίες επέφεραν αλλαγές στις εγκαταστάσεις προς το σκοπό του ομαδικού σταβλισμού πριν από την 1η Ιουλίου 1996 και των οποίων ο ήδη προσαρμοσμένος διαθέσιμος χώρος στα κτίρια των εγκαταστάσεων ανέρχεται τουλάχιστον σε 1,5 m2 ανά ζώο, πρέπει το αργότερο μέχρι την 1η Ιανουαρίου 2013 να πληρούν τους όρους που αναφέρονται στο σημείο β. όσον αφορά τον χώρο[semigr ]

(Τροπολογία 7)

ΑΡΘΡΟ 1, ΠΑΡΑΓΡΑΦΟΣ 1α (νέα)

Άρθρο 3, παράγραφοι 3α και 3β (νέες) (οδηγία 91/629/ΕΟΚ)

>Κείμενο μετά την ψηφοφορία στο ΕΚ>

1α. Στο άρθρο 3 της οδηγίας 91/629/ΕΟΚ προστίθενται οι εξής παράγραφοι 3α και 3β:

"3α. πρέπει να παρέχεται στους μόσχους κατάλληλη στρωμνή, κατά προτίμηση από άχυρο[semigr ]

3β κάθε ατομικός κλωβός (εκτός από εκείνους που χρησιμοποιούνται για την απομόνωση ασθενών ζώων) δεν χρειάζεται να έχει σταθερά αλλά διαμπερή τοιχώματα που θα επιτρέπουν άμεση οπτική και απτή επαφή μεταξύ των μόσχων[semigr ]»

(Τροπολογία 8)

ΑΡΘΡΟ 2, ΠΑΡΑΓΡΑΦΟΣ 1, ΠΡΩΤΟ ΕΔΑΦΙΟ

>Αρχικό κείμενο>

1. Τα κράτη μέλη θέτουν σε ισχύ τις αναγκαίες νομοθετικές κανονιστικές και διοικητικές διατάξεις που περιλαμβάνουν και τυχόν κυρώσεις, για να συμμορφωθούν με την παρούσα οδηγία πριν από την 1η Ιανουαρίου 1997 το αργότερο. Πληροφορούν αμέσως την Επιτροπή σχετικά.

>Κείμενο μετά την ψηφοφορία στο ΕΚ>

1. Τα κράτη μέλη θέτουν σε ισχύ τις αναγκαίες νομοθετικές κανονιστικές και διοικητικές διατάξεις που περιλαμβάνουν και τυχόν κυρώσεις, για να συμμορφωθούν με την παρούσα οδηγία πριν από την 1η Ιανουαρίου 1997 το αργότερο. Πληροφορούν αμέσως την Επιτροπή σχετικά. Επίσης πρέπει να υποβάλλουν εκθέσεις στην Επιτροπή σχετικά με τους ασκηθέντες ελέγχους και τα αποτελέσματα που είχαν οι εν λόγω έλεγχοι όσον αφορά την παρούσα οδηγία. Κατόπιν η Επιτροπή, μέσω τακτικών αποστολών θα επιθεωρεί την αποτελεσματικότητα των ελέγχων αυτών[semigr ]

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης οδηγίας του Συμβουλίου για τροποποίηση της οδηγίας 91/629/ΕΟΚ για τη θέσπιση στοιχειωδών κανόνων για την προστασία των μόσχων (COM(96)0021 - C4-0133/96 - 96/0029(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(96)0021 - 96/0029(CNS) ((ΕΕ C 85 της 22.03.1996, σελ. 19)),

- έχοντας κληθεί από το Συμβούλιο να γνωμοδοτήσει σύμφωνα με το άρθρo 43 της Συνθήκης ΕΚ (C4-0133/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τη γνωμοδότηση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0261/96),

1. εγκρίνει την πρόταση της Επιτροπής, με την επιφύλαξη των τροποποιήσεων που επέφερε σε αυτήν[semigr ]

2. ζητεί από το Συμβούλιο, στην περίπτωση που προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.